У канцы чэрвеня 1941 г. у раён Урэчча прарвалася з акружэння 121-я стралковая дывізія. Больш тыдня ішлі жорсткія баі. Калі яны сціхлі, ляснік Мікіта Шэшка днямі прападаў у лесе. 3 сынам Антонам яны хавалі загінуўшых байцоў, аказвалі першую дапамогу параненым, давалі ім прытулак. У лесе Шэшкі зрабілі сховішча, куды складвалі знойдзеную зброю — ведалі, што яна спатрэбіцца. Калі восенню стары ляснік сустрэў партызан, перадаў ім два кулямёты, некалькі аўтаматаў, каля 50 вінтовак, 10 скрынак з патронамі, гранаты.